1580 йылда Йәсим хан дәүерендә Ташкент Ҡаҙаҡ ханлығының бер өлөшө булған, һуңыраҡ ул ҡаҙаҡ ханлығының баш ҡалаһына әүерелгән. Күренекле ҡаҙаҡ дәүләт һәм йәмәғәт эшмәкәре Өлкән Жуздың Дулат ырыуынан Толе бей Алибәк улы (1663—1756) Ташкенттың хакимы булған. Ул идара иткән осорҙа Ташкентта хәҙер ҡаланың тарихи иҫтәлекле урындары булған күп кенә архитектура ҡоролмалары төҙөлгән. Толе бей Ташкентта ерләнгән, уның мавзолейы ҡаланың иҫтәлекле урындарының береһе һанала.